
Sportpszichológiai Felkészítő Programcsomag (SFP) hatékonyságának vizsgálata

Bevezetés: Az előadás egy alapozó online SFP felkészítés eredményeit mutatja be, amely
a következőket tartalmazta: a sporttapasztalatok elemzése, célkitűzés, programterv,
pszichoregulációs eljárások, légzéstechnikák, kognitív módszerek, self talking, NLP egyes
elemei, önbizalom erősítése, vizualizáció, imagináció, mentáltréning, modellezett edzés,
figyelem fókuszálás, kommunikáció fejlesztése, videóelemzés. A felkészítést nagy
tapasztalattal rendelkező sportpszichológus végezte. Az SFP nemzetközileg igazolt
alaptechnikák integratív, egyénre szabott alkalmazása a sport-ág igényeinek megfelelően.
Az alapozó SFP kb. 20-25 óra, kb. 3-4 hó, a képzés folytatható. Önálló gyakorlást is
igényel. Prevenciós jelleggel bír, elősegíti a gyorsabb fejlődést, megoldási eszköztárt
alakít ki. Anyag és módszerek: A tömbösített sportpszichológiai oktatás és felkészítés kb.
13 fővel, 21 alkalommal zajlott két hónapig. Módszerek: öttusa-specifikus interjú,
ACSI, CSAI tesztek felvétele a felkészítés elején és végén. A kapott adatok matematikai
statisztikai T- próbával kerültek feldolgozásra.
Eredmények: A versenyzők megküzdési mintái az élsport követelményeinek irányába
mozdultak el, verseny előtti szorongásuk csökkent, önbizalmuk és tudatosságuk javult.
Úszás: három fő jelentős teljesítmény javulást ért el (valóságos úszóedzés
nélkül).Lovaglás: három fő jelentősen változtatott testtartásán, pontosabb lett az akadályra
történő rávezetésben, jó tempójú ugratásban és pályaív tartásban. Lövészet és futás: a
szekvenciális menet, azaz a mozgássor teljes elsajátítása és a zavaró tényezők kizárása
gyorsult és hatékonyabbá vált. Vívás: négy fő fejlődése jelentősen felgyorsult,
korosztályos vívást nyertek a felkészítés utáni versenyen. A kezdők az iskolázásban
ügyesedtek, célformulák alkalmazásával lerövidült és egyértelműbb lett az oktatás
folyamata.

